**Stillings- og funktionsbeskrivelse**   
Chefsygeplejersken (DIH), Det Grønlandske Sundhedsvæsen

|  |  |
| --- | --- |
| **Stillingsbetegnelse** | Chefsygeplejerske (DIH), Det Grønlandske Sundhedsvæsen |
| **Ansættelsessted** | Direktionen, Dronning Ingrids Hospital, Nuuk |
| **Referenceforhold** | Den overordnede ledelse af Det Grønlandske Sundhedsvæsen (SHV) er betegnet som Direktionen. Direktionen Direktøren, Økonomidirektøren, Chefsygeplejersken for DIH, Chefsygeplejersken for Regionerne og Cheflægen.  Chefsygeplejersken for DIH refererer direkte til Direktøren og er underlagt dennes ledelsesbeføjelse. Ansættelse og afskedigelse af Chefsygeplejersken for DIH foretages ligeledes af Direktøren.  Direktionen er den øverste ledelse for alle ansatte i SHV, og har således det overordnede ansvar for at guide og koordinere arbejdet i organisationen. |
| **Formelle kvalifikationer og uddannelse** | Chefsygeplejersken forventes at opretholde en gyldig sygeplejerskeautorisation og forblive fagligt opdateret inden for en bred vifte af områder. Vedkommende har ansvaret for at sikre, at den faglige viden og ekspertise er i overensstemmelse med den nuværende viden, evidens og praksis inden for sygeplejefaget. Der forventes en lederuddannelse på masterniveau inden for offentlig ledelse eller tilsvarende område. Endvidere forventes det, at chefsygeplejersken deltager aktivt i relevante kurser og opkvalificerende initiativer. |
| **Generelt** | I rollen som Chefsygeplejerske for Dronning Ingrids Hospital (DIH) har chefsygeplejersken en altafgørende position som den øverste sygeplejefagligleder for hospitalet og dets kliniske områder. Chefsygeplejersken varetager og er ansvarlig for den overordnede ledelse i forb. m. drift, udvikling og koordinering af de sygeplejefaglige opgaver på Dronning Ingrids Hospital. Dette ansvar komplementerer Chefsygeplejersken for regionerne, der har en tilsvarende funktion for sundhedsregionerne. Din rolle er central for sammen med de sygelejefaglige ledere at sikre en høj standard for sygeplejen i hele Grønland. |
| **Personaleledelse** | Chefsygeplejerskens rolle inden for personaleledelse:   * Som øverste sygeplejerskefaglige leder har Chefsygeplejersken ansvaret for at vejlede og støtte de ledende oversygeplejersker og stabsledere i faglige spørgsmål på hospitalet. Dette indebærer at sikre, at de har klare retningslinjer, effektiv ressourceudnyttelse og den nødvendige støtte til at udføre deres opgaver. * Chefsygeplejersken er den øverste ansvarlige for rekruttering af sygeplejefagligt personale til Dronning Ingrids Hospital. * Skal sikre at der udarbejdes en løbende plan for kompetenceudvikling for at understøtte kontinuerlig faglig udvikling således, at personalet på DIH er ajour med de nyeste metoder, viden og færdigheder inden for sygeplejen. * Chefsygeplejersken spiller en vigtig rolle i at identificere og udvikle potentiale for ledelse blandt personalet på DIH. Dette kan omfatte etablering af mentorordninger og støtte til dem, der søger avancement i organisationen. * Chefsygeplejersken har ansvaret for at skabe og vedligeholde et arbejdsmiljø på DIH, der fremmer trivsel og sundhed blandt personalet. Dette inkluderer at implementere politikker og programmer, der adresserer arbejdsmiljømæssige bekymringer og sikrer en positiv og støttende arbejdskultur. |
| **Ansvars- og arbejdsområde** | Chefsygeplejersken har ansvaret for den overordnede ledelse vedrørende drift, udvikling og koordinering af de sygeplejefaglige opgaver på DIH. Dette inkluderer blandt andet:   * Øverste sygeplejefagligt ansvar for Dronning Ingrids Hospital og Det Grønlandske Patienthjem. * Rekruttering, fremmødeplaner, ledermødestruktur og opfølgning. * Faglig chef for alt sygeplejefagligt personale på Dronning Ingrids Hospital og Det Grønlandske Patienthjem, herunder rådgivning og informationsudveksling inden for det sygeplejefaglige ansvarsområde, ledelsessparring. * Udarbejdelse af plan for forsknings- og uddannelsesinitiativer. * Implementering af landsdækkende specialeansvar * Rekruttering og rotation af personale mellem områderne. * Rekrutterings og rotationsordninger med danske hospitaler. * Sikring af støttefunktioner for optimering af patientflow. * Ledelsesmæssigt har chefsygeplejersken ansvar for sygeplejefaglige opgaver på de kliniske områder, herunder DGP. Chefsygeplejersken har også medansvar for effektiviteten i lederteamet, herunder samarbejde og samspil i Sundhedsledelsen, gennemførelse af faste møder inden for ledelsesstrukturen og sikring af en vedvarende, effektiv og meningsfuld intern kommunikation og dialog. * Ansvar for effektiv organisering af det faglige arbejde, herunder udarbejdelse af passende processer, procedurer og retningslinjer. * Udarbejdelse af handlingsplaner for det sygeplejefaglige område baseret på strategier og overordnede målsætninger fra Sundhedsvæsenet. |
| **Samarbejde** | Chefsygeplejersken på Dronning Ingrids Hospital (DIH) spiller en central rolle i at sikre en velfungerende sundhedssektor ved at samarbejde nært med følgende centrale aktører:   * Chefsygeplejersken for regionerne: Et tæt samarbejde mellem disse to nøglepersoner er afgørende for at etablere en effektiv og harmonisk relation inden for sundhedssektoren. Dette samarbejde er med til at sikre, at både DIH og regionerne fungerer i synergi og leverer sammenhængende sundhedstjenester. * Ledere på tværs af områderne på DIH: Et effektivt samarbejde mellem ledere ved de kliniske områder er afgørende for at sikre, at ressourcer og kompetencer udnyttes optimalt til gavn for patienterne i hele Grønland. * Relevante institutioner: Chefsygeplejersken bør aktivt samarbejde med relevante institutioner for at koordinere indsatser og sikre sammenhæng i sundhedstjenesten. * Offentlige myndigheder (eksempelvis kommuner): Et tæt samarbejde med offentlige myndigheder er afgørende for at sikre, at sundhedsvæsenets indsats er i overensstemmelse med politiske retningslinjer og lovgivning. * Departementet for Sundhed: En aktiv dialog med departementet er nødvendig for at sikre, at sundhedsvæsenets strategier og mål er i tråd med overordnede politiske mål. * Landslægeembedet: Et nært samarbejde med Landslægeembedet er essentielt for at sikre, at sundhedsvæsenet opererer i overensstemmelse med sundhedsfaglige standarder og retningslinjer. * Andre samarbejdspartnere i Grønland: Chefsygeplejersken bør også aktivt samarbejde med andre relevante samarbejdspartnere i Grønland for at sikre en helhedsorienteret og inkluderende sundhedstjeneste. |
| **Uddannelse og forskning** | Chefsygeplejersken spiller en afgørende rolle i at:   * Facilitere og strukturere supervision, undervisning, kompetenceudvikling og udviklingsprojekter inden for sygeplejepraksis. * Designe og implementere effektive introduktions- og uddannelsesprogrammer for at sikre høj faglig standard blandt personalet. * Promovere sygeplejefaglig videre- og efteruddannelse for at forbedre kompetencer og praksis. * Fremme forskningsinitiativer, udviklingsprojekter og kvalitetssikring for at sikre en evidensbaseret og højkvalitets sundhedstjeneste. * Chefsygeplejerskens bidrag til identifikation og uddannelse af potentielle ledere vægtes, da dette er afgørende for at sikre en kontinuerlig opretholdelse af ledelseskompetencer på DIH. |